ai4bharat/Pralekha huggingface dataset:
وزارت سیاحت
جناب پرہلاد سنگھ پٹیل نے سیاحت کے وزیر مملکت  کی حیثیت سے ذمہ داری سنبھالی
نئی دہلی؍04جون2019؍جناب پرہلاد سنگھ پٹیل نےآج نئی دہلی میں سیاحت کی وزارت میں وزیر مملکت کی حیثیت سے اپنی ذمہ داری سنبھال لی ہے۔
پانچ مربتہ کے ممبرپارلیمنٹ جناب پرہلاد سنگھ پٹیل مدھیہ پردیش میں دموہ لوک سبھا حلقہ سے نمائندگی کرتے ہیں۔ وہ سولہویں لوک سبھا میں بہت سی پارلیمانی کمیٹیوں کے ممبر بھی رہ چکے ہیں۔ 59 سالہ وزیر موصوف ہندوستانی ثقافت کے تحفظ ، دیہی علاقوں کی ترقی، کسانوں کی بھلائی اور کھیلوں کے فروغ سمیت سماجی اور ثقافتی سرگرمیوں میں کافی دلچسپی لیتے ہیں۔
چارج سنبھالنے کے فوراً بعد میڈیا کے افراد سے بات چیت کرتے ہوئے وزیر موصوف نے کہا کہ ان کی وزارت سیاحت کے شعبے کو فروغ دینے کے علاوہ ملک کی ثقافتی جڑوں کو مضبوط کرنے کے لئے سرمایہ کاری کرکے نئے بھارت کے وزیر اعظم کے وژن کو پورا کرے گی۔ وزیر موصوف نے مزید کہا کہ ہندوستان ایک بڑا ملک ہے اور اس کی ثقافتی قوت بھی کافی زیادہ گہری ہیں۔ملک کی یہ زبردست ثقافتی گونا گونیت اپنے آپ میں سیاحوں کے لئے توجہ کی ایک بڑی وجہ ہے۔ مزید یہ کہ وزیر موصوف نے کہا کہ گزشتہ پانچ سالوں میں جو کام کیا گیا اسے زیادہ رفتار سے اور بہت ہی ڈھنگ سے مزید آگے بڑھا یاجائے گا۔بہت زیادہ روزگار پیدا کرنے والے سیکٹر ہونے کے ناطے ملک کی ثقافت کے فروغ اور سیاحت کے فروغ کی تشہیر پر خاص توجہ دی جائے گی اور اس کے لئے وزیر موصوف تمام شراکت داروں سے تعاون حاصل کریں گے۔
وزیر موصوف کے بارے مزید تفصیلات نیچے دیئے گئے لنک میں دستیاب ہے۔
http://loksabhaph.nic.in/Members/MemberBioprofile.aspx?mpsno=306
م ن۔ح ا۔ن ع
U: 2304
(Visitor Counter : 49
وزارات ثقافت
وزیر اعظم کل نیتا جی سبھاش چندر بوس کے 28 فٹ اونچےمجسمے کی نقاب کشائی کریں گے
مجسمہ انڈیا گیٹ کے قریب چھتر کے نیچے نصب کیا جائے گا
نیتا جی سبھاش چندر بوس کے ایک عظیم الشان مجسمے کی نقاب کشائی وزیر اعظم جناب نریندر مودی 8 ستمبر 2022 کو نئی دہلی میں انڈیا گیٹ کے قریب کریں گے۔ جیٹ بلیک گرینائٹ کا کل 28 فٹ بلند مجسمہ، انڈیا گیٹ کے قریب چھتر کے نیچے رکھا جائے گا۔
نیتا جی کے عظیم مجسمے کی نقاب کشائی کی جا رہی ہے جس کو 280 میٹرک ٹن وزن والے گرینائٹ کے یک سنگی بلاک کو تراش کر تیار کیا گیا ہے۔ 26,000 افرادی گھنٹوں کی شدید فنکارانہ محنت کے بعد، گرینائٹ مونولتھ کو 65 میٹرک ٹن وزنی مجسمہ تیار کرنے کے لیے تراشا گیا ۔ مجسمہ روایتی تکنیک اور جدید آلات کا استعمال کرتے ہوئے مکمل طور پر ہاتھ سے بنایا گیا ہے۔ مجسمہ بنانے کے لیے مجسمہ سازوں کی ٹیم کی قیادت جناب ارون یوگی راج نے کی۔
نیتا جی سبھاش چندر بوس کے مجسمے کو، جس کی نقاب کشائی وزیر اعظم کریں گے، اسی جگہ پر نصب کیا جا رہا ہے جہاں اس سال کے شروع میں پراکرم دیوس  کو نیتا جی کے 125ویں نیتا جی کی یوم پیدائش کے موقع پر ان کے ہولوگرام مجسمے کی نقاب کشائی کی گئی تھی۔
نیتا جی کا 28 فٹ اونچا مجسمہ ہندوستان میں سب سے اونچا، حقیقت پسندانہ، یک سنگی، ہاتھ سے تیار کردہ مجسموں میں سے ایک ہے۔ وزیراعظم نے 21جنوری 2022 کو یقین دلایا تھا کہ انڈیا گیٹ پر نیتا جی کا گرینائٹ سے بنا ایک عظیم الشان مجسمہ نصب کیا جائے گا جو قوم کی طرف سے ان کا احسان مند ہونے کے اظہار کی علامت ہے۔
تلنگانہ کے کھمم سے نئی دہلی تک 1665 کلومیٹر کا سفر کرنے کے لیے اس یک سنگی گرینائٹ پتھر کے لیے 140 پہیوں والا 100 فٹ لمبا ٹرک خاص طور پر ڈیزائن کیا گیا تھا۔
نیتا جی کے مجسمے کی نقاب کشائی کے لیے شامیانے پر وزیر اعظم کی آمد کا آغاز روایتی منی پوری شنکھ وادیم اور کیرالہ کے روایتی پنچ وادیام اور چندا کے ساتھ کیا جائے گا۔ نیتا جی کے مجسمے کی نقاب کشائی کے ساتھ ساتھ آئی این اے کے روایتی گیت قدم قدم بڑھائے جا کی دھن بھی ہوگی۔
ایک بھارت - شریسٹرا بھارت اور کثرت میں وحدت کے جذبے کا اظہار کرنے کے لیے ملک کے تمام حصوں سے 500 رقاصوں کے ذریعہ ایک ثقافتی میلہ،کرتویہ پتھ پر دکھایا جائے گا۔ اس کی جھلک وزیر اعظم کو انڈیا گیٹ کے قریب سٹیپ ایمفی تھیٹر پر لگ بھگ 30 فنکار دکھائیں گے جو ناسک ڈھول پاتھک تاشا اور ڈرم کی لائیو موسیقی کے ساتھ قبائلی عوامی فن کی شکلیں سنبل پوری، پنتھی، کالبیلیا، کرگم اور ڈمی ہارس پیش کریں گے پدم بھوشن پی ٹی کے ذریعہ1947 میں ہندوستان کے پہلے یوم آزادی کے مبارک موقع پر لکھا گیا منگل گان جناب کرشنا رتنجنکر جی کو پنڈت سوہاس واشی کے ذریعہ گلوکاروں اور موسیقاروں کی ٹیم کے ساتھ پیش کیا جارہا ہے۔جناب آشیش کیسکر پریزنٹیشن کے میوزک ڈائریکٹر ہوں گے۔
کرتویہ پتھ پر میلہ 8 ستمبر 2022 کو شام 8.45 بجے مرکزی تقریب کے بعد شروع ہوگا اور 9، 10 اور 11 ستمبر 2022 کو شام 7.00 بجے سے رات 9.00 بجے تک جاری رہے گا۔
نیتا جی کی زندگی پر 10 منٹ کا خصوصی ڈرون شو 9، 10 اور 11 ستمبر 2022 کو رات 08.00 بجے انڈیا گیٹ پر پیش کیا جائے گا۔ ثقافتی میلہ اور ڈرون شو دونوں ہی عوام کے لیے مفت داخلے کے ساتھ کھلے ہوں گے۔
صدر جمہوریہ کا سکریٹریٹ
چار ملکوں کے سفیروں نے صدرجمہوریہ ہند جناب رام ناتھ کووند کو سفارتی اسناد پیش کیں
نئی دہلی،25؍ جون، ایتھوپیا ، تاجکستان، فلپینز اور نکاراگوا کے سفیروں نے آج راشٹرپتی بھون میں منعقد ایک تقریب کے دوران صدرجمہوریہ ہند جناب رام ناتھ کووند کو اپنے سفارتی اسناد پیش کیں۔
جن ملکوں کے سفیروں نے سفارتی اسناد پیش کیں ان میں فیڈرل ڈیموکریٹک جمہوریہ ایتھوپیا کے سفیر ڈاکٹر تیزیتا مولو گیٹا ، جمہوریہ تاجکستان کے سفیر جناب رحیم زودا سلطان ، جمہوریہ فلپینز کے سفیر جناب رمون ایس باگت سنگھ اور نکارا گوا کے سفیر جناب روڈریگو کورونیل کنلوچ شامل ہیں۔
۔۔۔۔۔۔۔۔۔۔۔

U-2585
(Visitor Counter : 57
نائب صدر جمہوریہ ہند کا سکریٹریٹ
بھارت کی شکل بدلنے کے لئے تعلیم کلیدی حیثیت رکھتی ہے: نائب صدر جمہوریہ ہند
سچی تعلیم ہمیں انکسار کی خوبی عطا کرتی ہے جس کے توسط سے ہم یہ محسوس کرتے ہیں کہ ہمیں ابھی اور کتنا سیکھنا ہے: نائب صدر جمہوریہ ہند
دی نیو انڈین ایکسپریس  کے زیر اہتمام چنئی میں منعقدہ تھنک ایڈو اجتماع کے چھٹویں ایڈیشن سے جناب ایم وینکیا نائیڈو کا خطاب
نئی دہلی،18/جنوری۔ نائب صدر جمہوریہ ہند جناب ایم وینکیا نائیڈو نے کہا ہے کہ تعلیم ایک ایسا کلیدی ذریعہ ہے جس کے ذریعہ بھارت کی شکل بدلی جاسکتی ہے۔ موصوف دی نیو انڈین ایکسپریس  کے زیر اہتمام کل چنئی میں منعقدہ تھنک ایڈو اجتماع کے چھٹویں ایڈیشن سے خطاب کررہے تھے، جہاں انھوں نے تعلیمی نظام کو ازسرنو تشکیل کے عمل سے گزارنے پر زور دیا۔
جناب ایم وینکیا نائیڈو نے کہا کہ تعلیم ایک ایسا مضبوط اور قوت ور ذریعہ ہے جو افراد کو بااختیار بناتا ہے اور برادریوں کی شکل بدل دیتا ہے۔ یہ غریبی کی بیڑیوں کو کاٹ دیتا ہے۔ یہ یعنی تعلیم بھارت جیسے ملکوں کو نوجوانوں کی بڑی آبادی والا ملک بنا دیتا ہے، جو آگے ترقی کرتا ہے۔ انھوں نے کہا کہ یہ تبھی ممکن ہے جب ملک اپنی آبادی کی بالادستی سے استفادہ کرسکے۔
نائب صدر جمہوریہ ہند نے کہا کہ سچی تعلیم ہمیں انکساری کا جوہر عطا کرتی ہے، جس کے توسط سے ہم یہ احساس کرلیتے ہیں کہ ہمیں ابھی اور کتنا کچھ سیکھنا باقی ہے۔ یہی انکساری ہمیں زندگی بھر ایک سیکھنے والے کی حیثیت عطا کرتی ہے اور ہم بطور فرد ترقی کرتے جاتے ہیں اور آگے بڑھتے ہیں۔
نائب صدر جمہوریہ ہند نے کہا کہ اچھی انسانی ترقیاتی حکمت عملی کے بغیر ملک ہمہ گیر ترقی کبھی حاصل نہیں کرسکتا۔ جب تک ہم اپنے بچوں کو ہر لحاظ سے آراستہ اور پیراستہ نہیں کریں گے، نوجوان اور نوخیز جب تک درکار علوم کے حامل نہیں ہوں گے، جب تک ان میں ہنرمندی اور رجحان کا فقدان ہوگا، ہم بطور ملک ترقی نہیں کرسکتے۔ ہمارے بزرگوں نے ہمیں جو مبنی بر انسانیت، شمولیت کی حامل، ہم آہنگی سے مملو بصیرت عطا کی ہے اُسے ہمارے تعلیمی نظام میں شامل کیا جانا چاہئے۔ اب ہمیں اپنے اسکولوں، کالجوں اور یونیورسٹیوں کو علم و آگہی کا عظیم مقام بنادینا چاہئے۔ نیا اور فعال بھارت، عمدگی اور مساوات کے اصول پر تعلیم کے شعبے میں آگے بڑھ سکتا ہے۔
نائب صدر جمہوریہ ہند نے تعلیم کے شعبے سے وابستہ افراد کو تلقین کی ہے کہ وہ ماقبل پرائمری تعلیم تک سب کی رسائی کا راستہ ہموار کریں اور ابتدائی تعلیم کی کوالٹی کی عمدگی پر توجہ مرکوز کریں۔ اب ہم اس اہم زاویے کو اور زیادہ نظرانداز نہیں کرسکتے۔ ایک کمزور بنیاد پر ہم نئے ہندوستان کی تعمیر نہیں کرسکتے۔ ہم بڑے پیمانے پر ناخواندگی نہیں برداشت کرسکتے۔ جناب وینکیا نائیڈو نے کہا کہ بھارت کو ایک ایسے نصاب کی ضرورت ہے جو سیکھنے والے کو علم عطا کرے، ہنرمند اور ذمے دار بنائے۔ ہمیں بچوں کو اسکول تک پہنچانا ضروری ہے، ہمیں پورے نظام کو نوجوانوں اور بالغان کی سیکھنے کی ضروریات سے ہم آہنگ کرنا ہوگا۔ اعلیٰ تعلیمی نظام کو تحقیق پر توجہ مرکوز کرنی ہوگی اور علوم کی حدود کو وسعت دینی ہوگی۔
نائب صدر جمہوریہ ہند نے کہا کہ تعلیمی نظام کو ہر حال میں ایسے رہنما اصول کا پابند ہونا چاہئے جس کے ذریعے طلبہ اچھے انسان بن سکیں۔ تعلیم کے ذریعے روزگار بھی حاصل ہو، ساتھ ہی ساتھ تعلیم ہمارے اذہان کو بھی روشن کرے، ہمیں بااختیار بھی بنائے۔ ایک مسابقت کی صلاحیت کا حامل حساس شہری بھی بنائے۔ تعلیم ایسی ہو جو پورے سماج اور اس کے طور طریقوں کو بدل سکے۔
U-362
(Visitor Counter : 21
کابینہ
کابینہ نے ہندوستان اور متحدہ عرب امارات کے درمیان تعلیم کے میدان میں تعاون سے متعلق مفاہمت نامے پر دستخط کو منظوری دیدی
کابینہ نے تعلیم کے میدان میں تعاون پر ہندوستان اور متحدہ عرب امارات کے درمیان مفاہمت نامے پر دستخط کو منظوری دیدی۔ عزت مآب وزیر اعظم جناب نریندر مودی کی صدارت میں مرکزی کابینہ نے حکومت ہند کی وزارتِ تعلیم اور متحدہ عرب امارات کی تعلیم کی وزارت کے درمیان تعلیم کے میدان میں تعاون سے متعلق مفاہمت نامے پر دستخط کرنے کی منظوری دیدی۔ مفاہمت نامے کا مقصد ہندوستان اور متحدہ عرب امارات کے درمیان جاری تعلیمی تعاون کو مزید مستحکم کرنا اور باہمی مصروفیات کے دائرہ کار کو وسیع کرنا ہے۔
متحدہ عرب امارات کے ساتھ 2015 میں تعلیم کے شعبے میں ایک مفاہمت نامے پر دستخط کئے گئے تھے جس کی میعاد 2018 میں ختم ہو گئی۔ 2019 میں دونوں ممالک کے وزرائے تعلیم کے درمیان ایک میٹنگ میں متحدہ عرب امارات کی جانب سے ایک نئے مفاہمت نامے پر دستخط کرنے کی تجویز پیش کی گئی۔ نئے مفاہمت نامے میں ہندوستان کے تعلیمی ماحولیاتی نظام میں قومی تعلیمی پالیسی 2020 کے ذریعے لائی جانے والی تبدیلیوں کو شامل کیا گیا ہے۔
اس مفاہمت نامے کا مقصد ٹوئننگ، جوائنٹ ڈگری اور ڈوئل ڈگری پروگرام اور اس طرح کے دیگر شعبوں کی پیشکش کے لئے جن پر اتفاق کیا گیا ہے، معلوماتی تعلیم کے تبادلے اور ٹیکنیکل اینڈ ووکیشنل ایجوکیشن اینڈ ٹریننگ  کے تدریسی عملے کی صلاحیت سازی کے علاوہ دونوں ممالک میں اعلیٰ تعلیمی اداروں کے درمیان تعلیمی تعاون کی سہولت کو فروغ دینا ہے۔
اس مفاہمت نامے سے تعلیمی تعاون کو پھر سے تقویت ملے گی اور ہندوستان اور متحدہ عرب امارات کے درمیان تعلیمی نقل و حرکت میں اضافہ ہوگا۔ اس کے علاوہ اس سے ان صلاحیتوں کو مشترکہ طور پر تسلیم کرنے کے رُخ پر معلومات کے تبادلے کی سہولت فراہم ہو گی۔ یہ مفاہت نامہ ٹی وی ای ٹی میں تعاون کا بھی احاطہ کرتا ہے کیونکہ متحدہ عرب امارات ہندوستانیوں کے لئے روزگار کی ایک بڑی منزل ہے۔
اس مفاہمت نامے کی میعاد دستخط کی تاریخ سے پانچ سال کی ہوگی اور فریقین کی رضامندی سے خود کار طور پر اس کی تجدید ہو جائے گی۔ ایک بار دستخط ہو جانے کے بعد یہ مفاہمت نامہ قبل ازیں 2015 میں متحدہ عرب امارات کے ساتھ دستخط کردہ مفاہمت نامے کی جگہ لے لے گا جو اس کے بعد موثر نہیں رہے گا۔
وزیراعظم کا دفتر
وزیر اعظم کا ویدیشہ میں ہوئے سانحہ پراظہار تعزیت پی ایم این آر ایف کی جانب سے مالی امداد دینے کا اعلان
نئی دہلی۔ 16 جولائی وزیر اعظم جناب نریندر مودی نے مدھیہ پردیش کے ویدیشہ میں ایک سانحہ کے باعث ہونے والی ہلاکتوں پر گہرے رنج و غم کا اظہار کیا ہے۔انہوں نےہلاک ہونے والے افراد کے لواحقین کو 2 لاکھ روپے کی مالی امداد دینے کا بھی اعلان کیا۔
وزیر اعظم کے دفتر سے کی جانے والی ٹوئیٹ میں وزیر اعظم نے کہا:
"مدھیہ پردیش کے ویدیشہ میں ہونے والے سانحہ سے غمزدہ ہیں۔ سوگوار خاندانوں کے تئیں میری تعزیت۔ اس سانحہ میں ہلاک ہونے والے ہر فرد کے اہل خانہ کو پی ایم این آر ایف کی جانب سے 2 لاکھ روپے دیئے جائیں گے : وزیر اعظم @ نریندرمودی" ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6448
(
وزیراعظم کا دفتر
وزیر اعظم نے لتا منگیشکر کو ان کی جینتی کے موقع پر یاد کیا
وزیراعظم جناب نریندر مودی نے لتا منگیشکر کو ان کی جینتی کے موقع پر خراج عقیدت پیش کیا ہے۔
ایک ایکس پوسٹ میں وزیر اعظم نے کہا:
’’لتا دیدی کو ان کے یوم پیدائش پر یاد کرتا ہوں۔ بھارتی موسیقی میں ان کی حصہ داری دہائیوں پر محیط ہے ، جس نے ایک دائمی اثر پیدا کیا ہے۔ ان کے روح پرور نغموں نے گہرے جذبات کو اپیل دیتے ہیں اور ہمیشہ ہماری ثقافت میں ان کا ایک خاص مقام رہے گا۔‘‘
ا قتصادی امور کی کابینہ کمیٹی
دیہی سڑک رابطہ کو فروغ دینا
125000 کلو میٹر طویل سڑک کو مستحکم کیا جائے گا
تخمیناً لاگت 80250 کروڑ روپئے
پردھان منتری گرام سڑک یوجنا-3شروع کرنے کو کابینی کی منظوری
نئی دہلی؍10جولائی2019؍وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی نے پورے ملک میں دیہی سڑک رابطے کو فروغ دینے کی غرض سے پردھان منتری گرام سڑک یوجناIII-  شروع کرنے کو اپنی منظوری دے دی ہے۔اس رابطے میں گرامین زرعی مارکیٹ ، ہائر سکینڈری اسکولوں اور اسپتالوں تک آبادی کو راستوں اور بڑے دیہی رابطوں کے ساتھ جوڑنے کے عمل کو مستحکم کرنا ہے۔
پی ایم جی ایس وائیIII-کے تحت ریاستوں میں 1,25,000کلو میٹر سڑکوں کو مستحکم کرنے کی تجویز ہے۔اس اسکیم میں دیہی آبادی کو گرامین زرعی بازاروں ، ہائر سکینڈری اسکولوں اور اسپتالوں کے ساتھ راستوں اور بڑے دیہی رابطوں کے ساتھ جوڑنا شامل ہے۔
اثرات
- اس سے گرامین زرعی بازاروں ، ہائر سکینڈری اسکولوں اور اسپتالوں تک آنا جانا آسان اور تیز رفتار ہوگا۔
- پی ایم جی ایس وائی کے تحت تعمیر ہونے والی سڑکوں کا رکھ رکھاؤ مناسب ڈھنگ سے کیا جائے گا۔
مالی اثرات
- اس کے لئے 80,250کروڑ روپے کی تخمیناً لاگت آئے گی
- شمال مشرق کی 3 اور 3ہمالیائی ریاستوںتمام ریاستوں کے لئےمرکز اور ریاست کے درمیان فنڈ کے حصے کا تناسب 60:40 ہوگا، جبکہ مذکورہ ریاستوں کے لئے یہ تناسب 90:10 ہے۔
عمل درآمد
پروجیکٹ کی مدت : 20-2019ء سے 25-2024ء تک۔
امیدوار سڑک کے انتخاب کی بنیاد عوام کے استعمال میں آنے والے بازار ، تعلیمی اور طبی سہولیات وغیرہ کی بنیاد پر مخصوص سڑک کے ذریعے حاصل کیا گیا کل نمبر ہوگا۔
ہمالیائی اور شمال مشرقی ریاستوں میں 200ایم اور میدانی علاقوں میں 150 ایم تک پلوں کی تعمیر کی تجویز ہے، جبکہ میدانی اور ہمالیائی نیز شمال مشرقی ریاستوں میں پلوں کا موجودہ التزام بالترتیب 75 ایم اور 100 ایم ہے۔
پی ایم جی ایس وائی کے تحت سڑکوں کی تعمیر کے لئے معقول فنڈ کی فراہمی کے غرض سے متعلقہ ریاستوں سے پی ایم جی ایس وائی III-شروع ہونے سے قبل مفاہمتی عرضداشت پر دستخط کرنے کے لئے کہا جائے گا۔تعمیر کے بعد 5 سال تک سڑکوں کا رکھ رکھاؤ کیا جائے گا۔
پی ایم جی ایس وائی کے تحت پیش رفت
اسکیم کے تحت اس کی شروعات سے اپریل 2019ء تک کل 5,99,090کلو میٹر طویل سڑکیں تعمیر کی گئی ہیں۔
پس منظر
وزیر خزانہ کے ذریعے اپنی بجٹ تقریر 19-2018ء میں پی ایم جی ایس وائیIII- اسکیم کا اعلان کیا گیا تھا۔
اقتصادی امور سے متعلق کابینہ کمیٹی نے 9 اگست 2018ء کو منعقدہ اپنی میٹنگ میں بارہویں پنچ سالہ منصوبے کے آگے بھی پی ایم جی ایس وائیI-اور II-کو جاری رکھنے اور مارچ 2019ء تک پی ایم جی ایس وائی I-،پی ایم جی ایس وائی II- اور بائیں بازو کی انتہاپسندی سے متاثرہ شناخت شدہ بلاکوں کے تحت مارچ 2020ء تک اور گاوؤں کا احاطہ کرنا ہے۔
پی ایم جی ایس وائیI-
پی ایم جی ایس وائی دسمبر 2000ء میں شروع کیا گیا تھا، جس کا مقصد اہل غیر رابطے والی آبادی، علاقے کی ہمہ جہت سماجی اور معاشی ترقی کے لئے ہرموسم میں کارآمد سڑکوں کے ساتھ جوڑنا تھا۔97 فیصد اہل اور معقول آبادی والے گاوؤں کو قبل ہی ہر موسم میں کارآمد سڑکوں کے ساتھ جوڑ دیاگیا ہے۔
بائیں بازو کی انتہاپسندی سے متاثرہ علاقوں کے لئے سڑک رابطہ پروجیکٹ
حکومت نے 2016ء میں پی ایم جی ایس وائی کے تحت ایک علیحدہ عمودی سڑک کے طورپر 44 اضلاع ، کو ضروری نالیوں اور زیر سڑک ڈرینج ڈھانچوں کے ساتھ ہر موسم میں کارآمد سڑک رابطہ مہیا کرانے کے لئے سڑک رابطہ پروجیکٹ شروع کیاگیا تھا۔یہ سڑک سیکورٹی اور مواصلات کے نقطہ نظر سے کافی اہم ہیں۔اسکیم کے تحت 5066کلو میٹر طویل سڑکوں کی منظوری دی گئی ہے۔
م ن۔ش س۔ن ع
U: 3018
(Visitor Counter : 88
وزیراعظم کا دفتر
وزیراعظم نے ماریشس کے وزیراعظم عزت مآب پروند کمار جگنتھ سے ملاقات کی
وزیراعظم جگنتھ نے جی-20 میں ’مہمان ملک‘ کے طور پر حصہ لینے کے لئے خصوصی دعوت نامے کو لے کر وزیراعظم مودی کا شکریہ ادا کیا
لیڈروں نے کثیر رخی باہمی تعاون کا جائزہ لیا
وزیراعظم جگنتھ نے چندریان-3کی کامیابی پر وزیراعظم کو مبارک باد دی اور دفاعی شعبےمیں دونوں فریق کے درمیان مزید تعاون کی امید کا اظہار کیا
وزیراعظم جناب نریندر مودی نے 8 ستمبر 2023 کو دہلی میں جی-20 چوٹی اجلاس کے موقع پر ماریشس کے وزیراعظم عزت مآب پروند کمار جگنتھ سے ملاقات کی۔
وزیراعظم جگنتھ نے ’مہمان ملک کے طور پر جی -20 میں حصہ لینے کے لئے ماریشس کو بھیجے گئے خصوصی دعوت نامے کے لئے وزیراعظم کا شکریہ ادا کیا۔ وزیراعظم نے ہندستان کی صدارت میں جی -20 کے مختلف ورکنگ گروپس اور وزارتی سطحی میٹنگوں میں ماریشس کی سرگرم شراکت داری کی ستائش کی۔
دونوں لیڈروں نے دونوں ممالک کے درمیان سفارتی تعلقات 75ویں سالگرہ کے موقع پر ہونے والے جی-20 پروگراموں پر مسرت کا اظہار کیا۔ دونوں لیڈروں نے ہندستان اور ماریشس کے مابین کثیر رخی باہمی تعاون کا جائزہ لیا۔ انہوں نے پچھلے سال تیس سے زیادہ وفود کے دورے اور 23 دو فریقی معاہدوں پر دستخط کے ساتھ باہمی تبادلے کی تیز رفتاری کو نوٹ کیا۔
وزیراعظم جگنتھ نے چندریان-3 مشن کی کامیابی پر وزیراعظم کو مبارک باد دی اور خلائی شعبےمیں دونوں فریقین کے درمیان آگے کے تعاون کی امید ظاہر کی۔
وزیراعظم کا دفتر
’’جن جاتیہ گورو دیوس مناتے ہوئے ملک کے قبائلی ورثے پر فخر کا اظہار کرنا اور آدیواسی برادری کی ترقی کے لیے عہدکرنا ’پنچ پران ‘کی توانائی کا حصہ ہے‘‘
’’بھگوان برسا منڈا نہ صرف ہماری جدوجہد آزادی کے ہیرو تھے بلکہ وہ ہماری روحانی اور ثقافتی توانائی کے پرچم بردار تھے‘‘
’’بھارت کو عظیم آدیواسی وراثت سے سیکھ کر اپنے مستقبل کی تعمیر کرنی ہے۔ مجھے یقین ہے کہ جن جاتیہ گورو دیوس اس کے لیے ایک موقع اور وسیلہ بنے گا‘‘
وزیر اعظم جناب نریندر مودی نے کہا ہے کہ قوم بھگوان برسا منڈا اور کروڑوں جن جاتیہ بہادروں کے خوابوں کو پورا کرنے کے لیے ’پنچ پران‘ کی توانائی کے ساتھ آگے بڑھ رہی ہے۔ انہوں نے کہا، ’’جن جاتیہ گورو دیوس کے ذریعے ملک کے قبائلی ورثے پر فخر کا اظہار کرنا اور آدیواسی برادری کی ترقی کے لیے قرارداد اسی توانائی کا حصہ ہے‘‘، وزیر اعظم آج ایک ویڈیو پیغام کے ذریعے جن جاتیہ گورو دیوس کے موقع پر قوم کو مبارکباد دے رہے تھے۔
وزیر اعظم نے بھگوان برسا منڈا کو خراج عقیدت پیش کیا اور کہا کہ 15 نومبر آدیواسی روایت کا جشن منانے کا دن ہے کیونکہ بھگوان برسا منڈا نہ صرف ہماری جدوجہد آزادی کے ہیرو تھے بلکہ وہ ہماری روحانی اور ثقافتی توانائی کے علم بردار تھے۔
وزیر اعظم نے جدوجہد آزادی میں قبائلی برادری کے کردار کو یاد کیا اور آزادی کے لیے کلیدی قبائلی تحریکوں اور جنگوں کا ذکرکیا۔ انہوں نے تلک مانجھی کی قیادت میں دامن سنگرام، بدھو بھگت کی قیادت میں چلائی گئی تحریک، سدھو-کانہو کرانتی، تانا بھگت تحریک، ویگڈا بھیل تحریک، نائکڈا تحریک، سنت جوریا پرمیشور اور روپ سنگھ نائک، لمڈی داہود کی لڑائی، منگڑھ کے گووند گرو جی اور الوری سیتارام راجو کے تحت چلائی گئی تحریک رامپا کو یاد کیا۔
وزیر اعظم نے قبائلی افراد کے ذریعہ پیش کردہ خدمات کا اعتراف کرنے اور ان کی یادگار منانے کے اقدامات کی فہرست پیش کی۔ انہوں نے ملک کے مختلف حصوں میں قبائلی عجائب گھروں اور جن دھن، گوبردھن، ون دھن، سیلف ہیلپ گروپس، سوچھ بھارت، پی ایم آواس یوجنا، ماتروتوا وندنا یوجنا، گرامین سڑک یوجنا، موبائل کنیکٹیویٹی، ایکلویہ اسکول، ایم ایس پی جیسی اسکیموں کے بارے میں بات کی۔ 90 فیصد تک جنگلاتی مصنوعات کے لیے، سکل سیل انیمیا، قبائلی تحقیقی ادارے، مفت کورونا ویکسین، اور مشن اندرا دھنوش جس سے قبائلی برادری کو کافی فائدہ ہوا ہے۔
وزیر اعظم نے قبائلی معاشرے کی بہادری، ان کی باہمی زندگی اور شمولیت پر روشنی ڈالی۔ اپنی بات کا اختتام کرتے ہوئے وزیر اعظم نےکہا’’ہندوستان کو اس عظیم وراثت سے سیکھ کر اپنے مستقبل کی تعمیر کرنی ہے ۔ مجھے یقین ہے کہ جن جاتیہ گورو دیوس اس کے لیے ایک موقع اور وسیلہ بنے گا۔‘‘
کوئلے کی وزارت
2022-23 کے دوران نو ریاستوں نے کوئلے کی پیداوار میں اضافہ کیا
سال 2022-23 میں ملک میں کوئلے کی اب تک کی سب سے زیادہ پیداوار ہوئی ہے۔ سال 2022-23 میں کل ہند کوئلے کی پیداوار 893.19 ملین ٹن  رہی جبکہ سال 778-21 میں 2021.22 ملین ٹن تھی۔
گزشتہ سال کے مقابلے سال 2022-23 میں آسام، چھتیس گڑھ، جھارکھنڈ، مدھیہ پردیش، مہاراشٹر، اڈیشہ، تلنگانہ، اتر پردیش اور مغربی بنگال کی ریاستوں میں کوئلے کی پیداوار میں کمی کی اطلاع ملی ہے۔
ریاست جموں و کشمیر میں گزشتہ سال کے مقابلے میں سال 2022-23 میں کوئلے کی پیداوار میں کمی کی اطلاع ملی ہے۔
ملک میں کوئلے کی زیادہ تر ضرورت مقامی پیداوار / فراہمی کے ذریعہ پوری کی جاتی ہے۔ حکومت کی توجہ کوئلے کی گھریلو پیداوار بڑھانے اور ملک میں کوئلے کی غیر ضروری درآمد کو ختم کرنے پر ہے۔ کوئلے کی ملکی پیداوار میں اضافے سے کوئلے کی غیر ضروری درآمد کا خاتمہ ہوگا اور ملک میں درآمدی کوئلے پر انحصار کم ہوگا۔
یہ معلومات کوئلہ، کان کنی اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک سوال کے تحریری جواب میں دی۔
صحت اور خاندانی بہبود کی وزارت
مرکزی وزیر صحت ڈاکٹر منسکھ منڈاویا نے گجرات کے کچھ میں آنے والے سمندری طوفان ‘بپرجوائے’ سے نمٹنے کی تیاریوں کا جائزہ لیا
تیاری سے متعلق صورت حال کا جائزہ لینے کے لیے بھج ایئرپورٹ اسٹیشن کا دورہ کیا
مرکزی وزیر صحت نے اسپتالوں میں جاکر ایمرجنسی سے متعلق تیاریوں کا جائزہ لیا
کچھ میں ایمرجنسی ایمبولینس سروس فراہم کرنے والے 108 ڈرائیوروں سے بات چیت کی
مرکزی وزیر صحت اور خاندانی فلاح وبہبود ڈاکٹر منسکھ منڈاویا نے آج کچھ میں سمندری طوفان ‘بپرجوائے’ سے نمٹنے کی تیاریوں کا جائزہ لیا۔ سمندری طوفان بپرجوائے کو ‘‘بہت خطرناک سمندری طوفان’’ کے زمرے میں رکھا گیا ہے اور یہ آج یعنی 15 جون کو گجرات کے ساحل سے ٹکرانے والا ہے۔
مرکزی وزیر صحت نے آج بھج ایئرپورٹ اسٹیشن پہنچ کر وہاں ہندوستانی فضائیہ کی ‘گروڑ’ ایمرجنسی رسپانس ٹیم کے ذریعے کی جانے والی تیاریوں کا جائزہ لیا۔ جائزہ لینے کے بعد انہوں نے کہا کہ ‘‘ہمارے جوانوں نے سمندر ی طوفان سے جان و مال کو درپیش خطرات کے مدنظر تمام حفاظتی تیاریاں مکمل کرلی ہیں۔’’
ڈاکٹر منڈاویا نے بعد میں بھج کے کے کے پٹیل سپراسپیشلٹی ہاسپٹل پہنچ کر ایمرجنسی تیاریوں کا جائزہ لیا۔ انہوں نے کچھ کے ضلعی سرکاری اسپتالوں ، ٹرسٹ کے ذریعے چلائے جانے والے اسپتالوں اور علاقے کے دیگر اسپتالوں میں آکسیجن، وینٹی لیٹر اور انتہائی طبی نگہداشت کی دستیابی کا بھی جائزہ لیا۔
مرکزی وزیر صحت نے طبی سہولیات سے متعلق ان تیاریوں کا بھی جائزہ لیا، جو سمندری طوفان آنے کے بعد ضرورت پڑنے پر فوری طور پر دستیاب کرائی جائیں گی۔
ڈاکٹر منڈاویا نے کچھ میں ایمرجنسی ایمبولینس سروس فراہم کرنے والے 108 ڈرائیوروں سے بھی بات چیت کی اور کہا کہ ‘‘ان کے جوش اور مدد کے جذبہ کو دیکھ کر اعتماد بڑھا ہے۔’’
مرکزی وزیر صحت نے بھروسہ دلایا کہ ‘‘ عزت مآب وزیراعظم کی رہنمائی میں سمندری طوفان بپرجوائے سے نمٹنے کے لیے مرکزی اور ریاستی حکومتوں کے ذریعے تمام ممکنہ انتظامات کیے جارہے ہیں۔ ’’
وزارت خزانہ
کسٹمز اور ڈی آر آئی نے 3 سال سے بھی کم عرصے میں 7,288 کلو گرام سونا ضبط کیا
نئی دہلی:21 دسمبر،2021۔ کسٹمز فیلڈ فارمیشنز اور ڈائریکٹوریٹ آف ریونیو انٹیلی جنس نے 20-2019 کے دوران 3626.85 کلو گرام سونا، 21-2020کے دوران 1944.392 کلوگرام سونا اور 22-2021  کے دوران 1717.396 کلو گرام سونا ضبط کیا ہے۔ یہ بات مرکزی وزیر مملکت برائے خزانہ جناب پنکج چودھری نے آج راجیہ سبھا میں ایک سوال کے تحریری جواب میں کہی۔
تاہم وزیر موصوف نے کہا کہ ایک خفیہ سرگرمی ہونے کی وجہ سے، ملک میں اسمگلنگ ہونے والے سونے کی مقدار کا درست اندازہ نہیں لگایا جا سکتا ہے۔
وزیر موصوف نے کہا کہ ایسی کوئی مصدقہ رپورٹ/مطالعہ نہیں ہے جس سے چاندی اور سونے کے سکوں اور زیورات کی منظم تجارت پر پھلتی پھولتی غیر سرکاری تجارت کے اثرات کا کوئی اندازہ لگایا جا سکے۔ وزیر موصوف نے مزید کہا کہ حکومت پالیسی مداخلت کرتی ہے اور اسمگلنگ کو روکنے کے لیے عملی اقدامات بھی کرتی ہے۔
-----------------------
ش ح۔م ع۔ ع ن
U NO: 14613
(Visitor Counter : 80
وزارت دفاع
تیسری 25ٹی بی پی ٹگ کو کولکاتہ میں واقع میسرس ٹیٹا گڑھ ویگنس پرائیویٹ لیمیٹڈ کے یارڈ 337  میں لگایا گیا
ڈبلیو پی ایس  کے کیپٹن وی ایس باوا کی قیادت میں 3 مارچ 2023 کو تیسری 25ٹی بولارڈ پل  ٹگ  کو کولکاتہ واقع میسرس ٹیٹا گڑھ ویگنس پرائیویٹ لیمیٹڈ کے یارڈ 337 میں لگایا گیا۔گھریلوں پروڈیوسروں سے موصول سبھی اہم اور معاون آلات /نظام کے ساتھ یہ ٹگ وزارت دفاع کی ’’میک ان انڈیا ‘‘ پہل کا قابل فخر پرچم بردار ہے۔
بھارتی حکومت کی ’’آتم نربھر بھارت‘‘ پہل کے مطابق چھ 25 ٹن بولارڈ پل ٹگ بنانے کا کانٹرکٹ کولکاتہ واقع میسرس ٹیٹا گڑھ ویگنس لیمیٹڈ کے ساتھ کیا گیا ہے۔اس ٹگ کی تعمیر 30سال کی خدمت کی مدت کے ساتھ کی جارہی ہے۔ان دستیابی بحریہ کے جہازوں اور آبدوزوں کو برتھنگ اور ان –برتھنگ ،ٹرننگ اور مینیورنگ  کےلئے آبی حدود میں مدد فراہم کرکے بھارتی بحریہ  کی آپریشنل کمٹمنٹس کو رفتار فراہم کرے گی۔ اس کے علاوہ یہ ٹگ آبدوزوں اور لنگر میں فائربریگیڈ مدد بھی فراہم کرے گی اوراس میں محدود تلاش اور بچاؤ کے کاموں کی صلاحیت ہوگی۔
بھارتی چناؤ کمیشن
سی ای سی اور ای سی، ای سی آئی سے حاصل ہونے والی اپنی بنیادی تنخواہ میں رضاکارانہ طور پر 30 فیصد کی تخفیف کے ذریعے کووڈ فنڈنگ میں عطیہ دیتے رہیں گے
نئی دہلی، 13اپریل2020،فی الحال ملک اور بقیہ دنیا کووڈ-19 کے وبائی مرض کی گرفت میں ہے اور اس کے خلاف نبرد آزمائی کر رہی ہے۔ یہ بات واضح ہے کہ حکومت دیگر ایجنسیوں کے ساتھ مِل کر اِس وبائی مرض کے پھیلاؤ پر قابو حاصل کرنے کے زبردست عمل میں مصروف ہے اور عوام الناس کی صحت اور ملک کی معیشت پر مرتب ہونے والے اثرات کو کم سے کم کرنے کیلئے مختلف النوع اقدامات کر رہی ہے۔ حکومت کی جانب سے کئے جانے والے مختلف النوع اقدامات، نیز مہذب سماج کے اداروں اور تنظیموں کی جانب سے کئے جانے والے اقدامات کیلئے وسیع پیمانے پر وسائل درکار ہیں۔ اس کے لئے سرکاری خزانے پر عائد ہونے والے تنخواہوں کے وزن کو کم کرنے سمیت تمام وسائل سے عطیات کا حصول مددگار ثابت ہو سکتا ہے۔
مذکورہ صورتحال کے پیش نظر کمیشن نے فیصلہ کیا ہے کہ الیکشن کمیشن آف انڈیا کی جانب سے چیف الیکشن کمشنر جناب سنیل اروڑا اور الیکشن کمشنر حضرات یعنی جناب اشوک لواسا اور جناب سشیل چندر کو جو بنیادی تنخواہ ادا کی جاتی ہے، اس میں وہ رضاکارانہ طور پر یکم اپریل 2020سے آئندہ ایک سال کیلئے 30فیصد کی تخفیف کرائیں گے اور اسے بطور عطیہ دیں گے۔
۔۔۔۔۔۔۔۔۔۔
U-1667
(
امور خارجہ کی وزارت
کابینہ نے دھارچولا  - دھارچولا  میں دریائے مہاکالی پر پل کی تعمیر کے لئے بھارت اور نیپال کے درمیان ایم او یو کو منظوری دی
وزیر اعظم جناب نریندر مودی کی صدارت میں مرکزی کابینہ نے آج کا دھارچولا  - دھارچولا  میں دریائے مہاکالی پر پل کی تعمیر کے لئے بھارت اور نیپال کے درمیان مفاہمت نامے  کو منظوری دی۔
مفاہمت نامے پر دستخط کئے جانے سے دونوں ممالک کے درمیان سفارتی تعلقات مزید بہتر ہوں گے۔
پس منظر:
قریبی پڑوسی ہونے کے ناطے بھارت اور نیپال کی دوستی اور تعاون کے منفرتعلقات ہیں جن کی خصوصیت ان کی کھلی سرحد اور عوام سے عوام کے گہرے رشتے اور ثقافتی تعقات ہیں۔ بھارت اور نیپال دونوں مختلف علاقائی فورموں یعنی سارک، بمسٹیک کے ساتھ ساتھ عالمی فورموں میں بھی مل کر کام کر تے ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-172
(Visitor Counter : 118